ఉత్తర భారతంలో పెను విధ్వంసం జరిగే ప్రమాదం: నిపుణుల హెచ్చరికన్యూఢిల్లీ, ఫిబ్రవరి 7: ఉత్తరాఖండ్, హిమాచల్ ప్రదేశ్, జమ్మూ కశ్మీర్ ప్రజలను ‘వణికించే’ హెచ్చరిక. ఈ మూడు రాషా్ట్రల్లో రానున్న కొద్ది రోజుల్లో పెను భూకంపం సంభవించే అవకాశాలున్నాయట. సోమవారం ఢిల్లీ, ఉత్తరాఖండ్, పంజాబ్ సహా ఉత్తర భారతంలోని పలు ప్రాంతాల్లో భూమి కంపించిన నేపథ్యంలో వాడియా ఇనిస్టిట్యూట్ ఆఫ్ హిమాలయన్ జియాలజీ శాస్త్రవేత్తలు ఈమేరకు హెచ్చరిస్తున్నారు. కాగా అంచనా వేసిన కాలం కన్నా ఎంతో ముందుగానే తీవ్ర భూకంపంతో ఉత్తర భారతంలో పెను విధ్వంసం జరిగే అవకాశాలున్నాయని సీనియర్ శాస్త్రవేత్త డాక్టర్ సుశీల్ కుమార్ వ్యాఖ్యలను ఉటంకిస్తూ ఓ పత్రిక పేర్కొంది. భూగర్భంలో భారత ఫలకం ఏడాదికి 45 కిలోమీటర్ల వేగంతో యురేషియన్ ఫలకం వైపు కదులుతోందని ఈ ఫలకాల మధ్య ఒత్తిళ్లతో శక్తి జనించి హిమాలయాలలో ప్రతి 100 కిలోమీటర్ల పరిధిలో భూకంపం సంభవించే అవకాశం ఉందన్నారు. ఉత్తరాఖండ్సహా హిమాలయ ప్రాంతమంతా ‘అల్పైడ్ బెల్ట్’ లేదా ‘అల్పైన్ హిమాలయన్ ఓరోజెనిక్ బెల్ట్’ కిందకు వస్తుంది. ప్రపంచవ్యాప్తంగా సంభవించే భూకంపాల్లో 10శాతం ఇదే బెల్ట్లో సంభవిస్తున్నాయి. శాస్త్రవేత్తల అభిప్రాయం ప్రకారం 230-65 మిలియన్ల సంవత్సరాలక్రితం గోండ్వానా ప్రాంతంనుంచి భారత వేరుపడింది. ఆపై భారత ఫలకం ఉత్తరం వైపు కదులుతూ ఆసియాను తాకింది. ఫలితంగా హిమాలయాలు ఉద్భవించాయి. ఈ ఫలకాల కారణంగా భవిష్యత్తులో ఢిల్లీలోనూ పెద్ద పెద్ద పర్వతాలు ఏర్పడతాయట. కాగా మంగళవారం మధ్యాహ్నం ఉత్తరాఖండ్ రుద్రప్రయాగ్లో మరోసారి స్వల్పంగా భూమి కంపించింది.
uttara bhaaratamlo penu vidhvamsam jarige pramaadam: nipunula hecharikanyuudilly, fibravari 7: uttarakhand, himachal pradesh, jammoo kashmir prajalanu ‘vanikinche’ hecharika. ee moodu rashtrallo raanunna koddi rojullo penu bhookampam sambhavinche avakaasaalunnaayata. somavaram dhilli, uttarakhand, panjab sahaa uttara bhaaratamlooni palu praantaallo bhoomi kampinchina nepathyamlo vadia inistitute af himalayan jialogy saastravettalu eemeraku hecharistunnaru. kaga anchana vesina kaalam kanna entho mundugaane teevra bhookampamtho uttara bhaaratamlo penu vidhvamsam jarige avakaasaalunnaayani seanier saastravetta dactor susheel kumar vyaakhyalanu utankistuu oo patrika perkondi. bhoogarbhamlo bhaarata phalakam edaadiki 45 kilometerla vegamtho euratian phalakam vaipu kadulutondani ee phalakaala madhya ottillatho sakti janinchi himalayalalo prati 100 kilometerla paridhilo bhookampam sambhavinche avakaasam undannaaru. uttarakhandsaha himalaya praantamantaa ‘alpide belt’ leda ‘alpine himalayan orojenic belt’ kindaku vastundi. prapanchavyaaptamgaa sambhavinche bhookampaallo 10saatam ide beltlo sambhavistunnaayi. saastravettala abhiprayam prakaaram 230-65 millianla samvatsaraalakritam gondwana praantamnunchi bhaarata verupadindi. aapai bhaarata phalakam uttaram vaipu kadulutuu aasiyaanu taakindi. phalitamgaa himalayalu udbhavinchaayi. ee phalakaala kaaranamgaa bhavishyattulo dhilleeloonuu pedda pedda parvataalu erpadatayata. kaga mangalavaaram madhyaahnam uttarakhand rudraprayaaglo marosari swalpamgaa bhoomi kampinchindi.